《暇日至家园》
宋代·孔平仲

仕宦吾已知，退休不如早。九江园地胜，万个竹色好。

每到必徘园，翛然寄怀抱。于此筑亭台，于彼植花草。

傍岭更栽松，引池将溉稻。经营各有处，何日室遂考。

薄田方待岁，一雨洗枯槁。指谷以易泉，橐囊助倾倒。

茅茨若粗完，世路迹可埽。南山多白云，临望娱我老。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。